Ċelebrazzjoni ta’ mħabba bejn koppja fiż-żwieġ ittapnet fi ftit sigħat bi ġlieda li qamet waqt it-tieġ bejn erba’ mistednin. Quddiem il-Maġistrat Karol Peralta, sar magħruf li fost l-erbgħa involuti fil-ġlieda, Paul Sammut, wara li qala’ daqqa ta’ ponn, spiċċa fil-vaska li kien hemm fis-sala. Wara, il-ġlieda li bdiet minħabba xi negozju tal-familja, kompliet barra s-sala fejn kellhom jintervjenu l-pulizija li użaw il-‘pepper spray’ biex ikkontrollaw is-sitwazzjoni. Il-każ seħħ fil-11 ta’ Awwissu tas-sena l-oħra.